Jakob Tamm

Jakob Tamm (7. mai (vana kalendri järgi 25. aprill) 1861 Nõo – 26. juuli (13. juuli) 1907 Väike-Maarja) oli eesti luuletaja, üks tuntumaid eesti valmikirjutajaid.

Jakob Tamm sündis Tartumaal Vastse-Nõo vallas MõtskülasRichard Alekõrs, "Jakob Tamm. Ühe inimese elu ja töö lugu". Eesti Raamat, Tallinn 1978, lk 25 sulase pojana. Ta õppis Koopsi ja Kirepi vallakoolis, Tilga vene kirikukoolis ning 1878–1881 Tartu II Õpetajate Seminaris.

1883. aastast oli õpetaja Adaveres ja Pilistveres ning aastatel 1890–1893 Aleksandrikoolis Põltsamaal. 1893. aastast kuni surmani oli Jakob Tamm Väike-Maarja kihelkonnakooli juhataja.Eesti kirjarahva leksikon. Tallinn, 1995, lk 577 Seal õppis tema käe all ka A. H. Tammsaare.

Jakob Tamm on kirjutanud Ebavere mäe teemalised luuletused "Ebavere mägi" (1893), "Suits Ebavere mäel", "Ebavere mägi", "Lüpsik" ja "Rahatuli Ebavere metsas".

Jakob Tamme ballaadide paremik sisaldub Arne Merilai koostatud antoloogias "Eesti ballaad" (Tänapäev, Tallinn 2003, lk 108–141).

Mats Traat on kirjutanud Jakob Tammest novellid "Sarviku armastus" ja "Tamm Tamme vallast".

Viited
pisi|Jakob Tamme hauamonument Väike-Maarja vanal kalmistul

 Kirjandus 
 Richard Alekõrs, "Jakob Tamm". Eesti Riiklik Kirjastus, Tallinn 1961 (lühimonograafia, 112 lk.)
 Richard Alekõrs, "Jakob Tamm. Ühe inimese elu ja töö lugu". Eesti Raamat, Tallinn 1978 (suur monograafia, 384 lk.)

 Välislingid 



Kategooria:Eesti luuletajad
Kategooria:Eesti Kirjameeste Seltsi liikmed
Kategooria:Väike-Maarja vanale kalmistule maetud
Kategooria:Sündinud 1861
Kategooria:Surnud 1907